Et postvæsen er en offentlig organisation, som driver befordring af breve, tidsskrifter og pakker o.lign. overordnet kaldet post. Siden 1800-tallet er nationale postvæsener traditionelt blevet etableret som statlige monopoler med forhåndsbetalt afgift i form af frimærker. De statlige monopoler omfatter sædvanligvis ikke bud- og kurertjenester. Fra 1990'erne er der i flere lande omfattende prosesser i gang for at afskaffe monopol på postbefordring og privatisere postvæsenet. Private postbefordere er som regel bundet af statlige forskrifter.  Postvæsenet i Norden De nordiske postmonopoler bliver liberaliseret. Den 24. juni 2009 fusionerede Posten AB i Sverige med Post Danmark A/S og det nye fællesejede selskab Posten Norden AB blev grundlagt. Det nye selskab forventer en omsætning på omkring 35 milliarder danske kroner og har ca. 50.000 ansatte. Posten Norge havde i 2007 driftsindtægter på 27.4 millioner kroner. Posten i Finland bliver markedsført under to mærkevarer: Posten for privatpersoner og Itella for forretningskunder. Itella havde i 2007 en omsætning på omkring 14 milliarder kroner. I 2008 etablerede Itella og Posten Norge et fælles selskab indenfor elektronisk handel i Norge.